Pepkor-direkteur bedank weens 'onhoudbare hofsake' | Netwerk24
'Chait kan hom vestig as Haaie se nr. 1'
Wanneer Jordan Chait Woensdag die Haaie se nr. 10-trui teen die Vrystaat-Cheetahs dra, is dit vir hom 'n geleentheid om te wys dat hy die Durbaniete se eerste keuse in dié posisie kan wees.
3 uit 4 winkels verkoop onwettige sigarette
Die jongste studie van Ipsos bevestig wat waarnemers gevrees het: Die regering se tabakverbod het die sluikhandel in sigarette 'n groter greep op die mark gebied.
Spektrum-veiling wéér uitgestel
Die lang verwagte veiling van breëbandspektrum, wat in Maart sou plaasvind, is nou eers weer uitgestel.
LUISTER: Jy en Covid-19 - Hou jy nog kop bo water? (Deel 1)
Sielkundiges het verlede jaar al waargeneem dat mense se angsvlakke aan die toeneem is. Dis hoofsaaklik deur die onsekerheid aangedryf wat Covid-19 meegebring het. Waar staan angsvlakke nou, 'n jaar later? Die kliniese sielkundige prof. Pieter Kruger is die gas.
Deur Hanlie Stadler 21 Januarie 2021 10:02
Jayendra Naidoo (links) in 2017 toe Pepkor, wat toe Steinhoff African Retail (Star) geheet het, op die JSE genoteer het. Saam met hom op die foto is Markus Jooste, voormalige uitvoerende hoof van Steinhoff, en Ben la Grange, wat toe as uitvoerende hoof van Star gedien het. Foto: Verskaf
Naidoo se bedanking is effektief van 1 Februarie.
Naidoo het hom in November met die einde van sy termyn as voorsitter van die groep nie herkiesbaar gestel nie.
Naidoo sê in sy bedankingsbrief die voortslepende hofstryd tussen hom en Steinhoff, Pepkor se moedermaatskappy, maak sy rol as direkteur "onhoudbaar".
Hy was sedert Pepkor se notering as Steinhoff African Retail (Star) in 2017 direkteur en was ook van 2017 tot 2020 die voorsitter.
Pepkor bedank Naidoo vir sy bydrae tot die groep.
Hy is op 18 Augustus 2017 aangestel saam met ander direkteure soos Markus Jooste, die voormalige uitvoerende hoof van Steinhoff.
Naidoo is een van die aandeelhouers in Steinhoff wat 'n groot verlies gely het met die ineenstorting van die maatskappy se aandeelprys in Desember 2017 nadat ongerymdhede met die groep se boeke aangekondig is.
Sy onderneming, Lancaster, het ook 'n eis teen Steinhoff ingestel oor die skade wat daardeur gely is.
LEES OOK: Jayendra Naidoo wil nie meer Pepkor-voorsitter wees
Naidoo se Lancaster-groep het deelgeneem aan 'n transaksie waarmee aandele in Steinhoff bekom is met behulp van R9 miljard se finansiering van die Openbare Beleggingskorporasie (OBK).
Einde Februarie 2019 was die bedrag uitstaande op die lening sowat R11,6 miljard met opgeloopte rente.
Leon Lourens, uitvoerende hoof van Pepkor, het met Naidoo se bedanking as voorsitter gesê Naidoo het die maatskappy se direksie sedert sy notering in 2017 gelei en het 'n sentrale rol gespeel om die maatskappy in staat te stel om 'n moeilike tydperk te navigeer, insluitende die implikasies wat vir Pepkor uit die Steinhoff-krisis voortgespruit het.
"Die maatskappy het sterker aan die ander kant uitgekom en die direksie bedank Jayendra vir sy diens en wyse leierskap in sy termyn as voorsitter."
Meer oor: Pepkor | Steinhoff | Star | Jayendra Naidoo | Markus Jooste | Voorsitter | Bedanking | Direkteur